pythainlp/thai-wiki-dataset-v4 huggingface dataset:
ยุทธการที่แม่น้ำเฌลัม

ยุทธการที่แม่น้ำเฌลัม หรือ ยุทธการที่ไฮดาสเปส (อักษรโรมัน: Battle of the Hydaspes) เป็นสงครามที่เกิดขึ้นเมื่อ พ.ศ. 218 ระหว่างพระเจ้าอเล็กซานเดอร์มหาราชแห่งมาซิโดเนีย กับพระเจ้าปอโรสแห่งเปารวะ บนฝั่งแม่น้ำเฌลัม (ภาษากรีกเรียกว่า ไฮดาสเปส) ปัจจุบันอยู่ในแคว้นปัญจาบของปากีสถาน โดยบทสรุปของสงครามครั้งนี้กองทัพของพระเจ้าอเล็กซานเดอร์ได้รับชัยชนะ และพระเจ้าปอโรสได้รับแต่งตั้งเป็นเซแทร็ปหรือเจ้าประเทศราช
เหตุการณ์ในสงครามโดยย่อ.
หลายปีต่อมา หลังจากพระเจ้าอเล็กซานเดอร์มหาราชทรงเอาชนะเปอร์เซียได้แล้ว พระเจ้าอเล็กซานเดอร์ทรงมีพระดำริจะขยายอาณาเขตไปยังชมพูทวีป จึงรวบรวมกองทัพ กำลังไพร่พลและยกกองทัพเดินทางสู่เทือกเขาฮินดูกุซ แคว้นปัญจาบ ของ อินเดีย พระเจ้าอัมพิราชา กษัตริย์แห่งตักศิลา ทรงยอมแพ้แก่พระเจ้าอเล็กซานเดอร์แต่โดยดี เพราะรู้ว่ากองทัพพระเจ้าอเล็กซานเดอร์ยิ่งใหญ่มาก หากรบไปก็มีแต่แพ้ยับย่อยเท่านั้น ทำให้พระเจ้าอเล็กซานเดอร์มหาราชทรงสามารถเอาชนะเมืองตักศิลาได้โดยง่าย 
เมื่อพระเจ้าปอโรส พระราชาแห่งเมืองเปารวะทรงทราบเรื่อง จึงเร่งระดมพลกองทหารราบ ทหารม้า และช้างศึกมากมาย ตั้งทัพคอยที่ริมฝั่งแม่น้ำเฌลัม ฝ่ายพระเจ้าอเล็กซานเดอร์ก็วางแผนการรบ โดยให้เคลื่อนทัพข้ามแม่น้ำเฌลัมในเวลาเช้ามืด แม้ในขณะนั้นจะมีสายฝนโหมกระหน่ำก็ตาม จนกระทั่งพระเจ้าอเล็กซานเดอร์สามารถนำทัพข้ามแม่น้ำเฌลัมได้สำเร็จ ทั้งสองกองทัพเผชิญหน้ากัน
กองทัพมาซิโดเนียเริ่มโจมตีในขณะที่กองทัพอินเดียไม่ทันระวังตัว ด้วยหวังว่าจะโจมตีได้ง่าย แต่ผิดคาด เมื่อกองทัพช้างที่มีพระเจ้าปอโรสนำทัพ สามารถสู้รบกับกองทัพมาซิโดเนียได้อย่างมีชั้นเชิงกว่า เพราะได้เปรียบกว่าในสมรภูมิ ฝ่ายทหารมาซิโดเนียไม่เคยเห็นช้างมาก่อนก็หวาดหวั่น ตกใจเป็นอย่างมากจนเสียรูปกระบวนทัพ อีกทั้งสายฝนที่โหมกระหน่ำลงมาทำให้เกิดดินโคลน ทหารมาซิโดเนียจึงขาดความคล่องตัวในการรบ
ในขณะที่กองทัพมาซิโดเนียกำลังเสียเปรียบนั้น ช้างศึกของพระเจ้าปอโรสก็ถูกแหลนของทหารมาซิโดเนียแทงเข้าจุดสำคัญได้รับบาดเจ็บสาหัส สะบัดร่างด้วยความเจ็บปวดจนพระเจ้าปอโรสตกลงมา ทหารมาซิโดเนียเห็นดังนั้นก็รีบเข้าไปจับตัวพระเจ้าโปรสไว้ทันที พระเจ้าปอโรสถูกนำตัวมาเข้าเฝ้าพระเจ้าอเล็กซานเดอร์และยอมจำนนแต่โดยดี พระเจ้าอเล็กซานเดอร์เห็นว่าพระเจ้าปอโรสยอมอ่อนน้อม จึงให้ครองแคว้นปัญจาบต่อไป แคว้นปัญจาบจึงเป็นเมืองขึ้นของมาซิโดเนียตั้งแต่นั้นมา
บ้านสุริยาศัย

บ้านสุริยาศัย เป็นอาคารอนุรักษ์ บนถนนสุรวงศ์ เขตบางรัก ปัจจุบันเป็นที่ตั้งของ "บ้านสุริยาศัย" ร้านอาหารไทยต้นตำรับชาววัง ร้านน้ำชาสำหรับจิบชายามบ่าย ร้านขายสินค้าไทยทำมือ สถานบันสอนทำอาหารไทยและค็อกเทลบาร์
บ้านสุริยาศัยตั้งอยู่บนถนนสุรวงศ์ หัวมุมตัดกับถนนเดโช เคยเป็นที่พักอาศัยของต้นตระกูลบุนนาค สันนิษฐานว่าสถาปนิกผู้ออกแบบเป็นชาวอิตาลีมีความเกี่ยวพันกับสถาปนิกกลุ่มที่ออกแบบพระที่นั่งอนันตสมาคม
เทศบาลตำบลบ้านเชียง

เทศบาลตำบลบ้านเชียง เป็นองค์กรปกครองท้องถิ่นแห่งหนึ่งตั้งอยู่ในอำเภอหนองหาน จังหวัดอุดรธานี และมีประชากรใน พ.ศ. 2560 จำนวน 6,160
ประวัติ.
เทศบาลตำบลบ้านเชียง เดิมมีฐานะเป็นสุขาภิบาลบ้านเชียง ก่อตั้งเมื่อวันที่ 21 สิงหาคม พ.ศ. 2529 และต่อมาได้รับการเปลี่ยนแปลงเป็นเทศบาลตำบลบ้านเชียง เมื่อวันที่ 25 พฤษภาคม พ.ศ. 2542
ที่ตั้งและอาณาเขต.
ที่ตั้งอยู่บนเนินดินรูปไข่เรียวยาวจากทิศตะวันออก ทอดไปทิศตะวันตก พื้นที่รอบนอกเป็นป่าโปร่ง ที่ราบ และทุ่งนา เป็นส่วนใหญ่
การปกครอง.
เทศบาลตำบลบ้านเชียง ครอบคลุมพื้นที่ของตำบลบ้านเชียง 10 หมู่บ้าน ได้แก่
<templatestyles src="Div col/styles.css"/>
เซอร์เอิน พีเตอร์เซิน

เซอร์เอิน พีเตอร์ พีเตอร์เซิน  นักมวยสากลสมัครเล่นชาวเดนมาร์ก เกิดเมื่อ 6 ธันวาคม พ.ศ. 2437 ที่ประเทศเดนมาร์ก เสียชีวิตเมื่อ พ.ศ. 2486 ที่ ประเทศเบลเยียม 
พีเตอร์เซินขึ้นชกมวยสากลสมัครเล่นและได้เป็นแชมป์ประเทศเดนมาร์กเมื่อ พ.ศ. 2463 -2464 และติดทีมชาติเดนมาร์กเข้าแข่งขันกีฬาโอลิมปิก 2 ครั้ง ครั้งแรก พ.ศ. 2463 ที่ แอนต์เวิร์ป ในรุ่นเฮฟวี่เวท รอบแรก ได้บาย รอบก่อนรองชนะเลิศ ชนะอาร์เอสซี แฟรงค์ โดฟ จากสหราชอาณาจักร ยก 3 เมื่อ 23 สิงหาคม รอบรองชนะเลิศ คู่ชกถอนตัว รอบชิงชนะเลิศ แพ้ โรนัลด์ รอว์สัน จาก สหราชอาณาจักร เมื่อ 24 สิงหาคม ได้เหรียญเงิน ครั้งที่ 2 พ.ศ. 2467 ที่ปารีส ในรุ่นเฮฟวี่เวท รอบแรก ชนะ คาร์โล สกอตตี จากอิตาลี เมื่อ 15 กรกฎาคม รอบก่อนรองชนะเลิศ คู่ชกถอนตัว รอบรองชนะเลิศ ชนะ เฮนก์ เด เบสท์ จากเนเธอร์แลนด์ เมื่อ 19 กรกฎาคม รอบชิงชนะเลิศ แพ้ ออตโต วอน พอราต จาก นอร์เวย์ เมื่อ 20 กรกฎาคม ได้เหรียญเงิน
หลังจากกีฬาโอลิมปิก พ.ศ. 2467 พีเตอร์เซินขึ้นชกมวยสากลอาชีพ และได้ครองแชมป์สแกนดิเนเวียรุ่นเฮฟวี่เวทเมื่อ พ.ศ. 2469 และแชมป์ยุโรปรุ่นเฮฟวี่เวทเมื่อ พ.ศ. 2472 และแขวนนวมไปเมื่อ พ.ศ. 2475 ต่อมาใน พ.ศ. 2477 เขาขึ้นชกอีกครั้งที่ประเทศสเปนแต่ไม่ประสบความสำเร็จ รวมสถิติการชก 30 ครั้ง ชนะ 17 (น็อค 8) เสมอ 3 แพ้ 10
ซาวีเย เอลุแอร์

อาลแบร์ ซาวีเย เอลุแอร์  ชื่อจริงว่า ซาวีเย มารี หลุยส์ อ็องตวน เอลุแอร์  นักมวยสากลสมัครเล่นชาวฝรั่งเศส เกิดเมื่อ 8 กันยายน พ.ศ. 2440 ที่ฝรั่งเศส เสียชีวิตเมื่อ 5 ธันวาคม พ.ศ. 2510 ที่ ฝรั่งเศส ญาติของเขาคือ อาลแฟรด เอลุแอร์ ติดทีมชาติรักบี้ของฝรั่งเศสชุดโอลิมปิก พ.ศ. 2463 ด้วย
เอลุแอร์ขึ้นชกมวยสากลสมัครเล่นในรุ่นเฮฟวีเวตระหว่าง พ.ศ. 2463–2464 และได้ติดทีมชาติฝรั่งเศสเข้าแข่งขันกีฬาโอลิมปิก พ.ศ. 2463 ที่แอนต์เวิร์ปในรุ่นเฮฟวีเวต รอบแรก ชนะมาเรียโน บาร์บาเรซี จากอิตาลี เมื่อ 21 สิงหาคม รอบก่อนรองชนะเลิศ ชนะซิการ์ด โฮเอล จากนอร์เวย์ เมื่อ 23 สิงหาคม รอบรองชนะเลิศ แพ้โรนัลด์ รอว์สัน จากสหราชอาณาจักร เมื่อ 23 สิงหาคม รอบชิงเหรียญทองแดง คู่ชกถอนตัว จึงได้เหรียญทองแดงในรุ่นนี้ไป 
หลังจากนั้น เขาขึ้นชกมวยสากลอาชีพระหว่าง พ.ศ. 2464–2467 รวม 20 ครั้ง ก่อนจะแขวนนวมไป โดยไม่เคยครองตำแหน่งแชมป์ใด ๆ
ขุนปราบดาบข้ามภพ

ขุนปราบดาบข้ามภพ เป็นละครโทรทัศน์แนว แฟนตาซี-แอ็คชั่น-โรแมนติก-ดราม่า-คอมเมดี้ ผลิตโดยบริษัท เดอะ วัน เอ็นเตอร์ไพรส์ จำกัด สร้างจากเค้าโครงเรื่องโดย พงษ์ศักดิ์ ฉิมเจริญ, อภิศรา วงศร, ณัฐพันธ์ ศิริธนากิจ, เชษฐ์ สงวนนาม, กรณิภา ดวงมุสิทธิ์, พิมสิรินทร์ พงษ์วานิชสุข, มนต์เทพ หงษ์แก้ว, ฐานิตา วัชวงค์ และเป็นละครโทรทัศน์ลำดับแรกในจักรวาลฮีโร่ของช่องวัน 31 ออกอากาศครั้งแรกในปี พ.ศ. 2561 โดยออกอากาศทุกวันจันทร์-พฤหัสบดี โดยในก่อนหน้านี้ทางช่องได้กำหนดวันออกอากาศไว้ในวันที่ 22 พฤศจิกายน พ.ศ. 2561 จนถึงใกล้วันออกอากาศก็ได้ย้ายวันออกอากาศวันแรกเป็นวันที่ 27 พฤศจิกายน พ.ศ. 2561 – 11 มีนาคม พ.ศ. 2562 ต่อจากละคร สุภาพบุรุษมงกุฎเพชร (วันที่ 24 ธันวาคม พ.ศ. 2561 - 3 มกราคม พ.ศ. 2562 งดออกอากาศ) (เฉพาะวันจันทร์ที่ 21 มกราคม พ.ศ. 2562 - วันพฤหัสบดีที่ 14 กุมภาพันธ์ พ.ศ. 2562 ละครมาเร็วขึ้นพบกันในเวลา 18.45 น.) นำแสดงโดย กรณ์ ศิริสรณ์, ภาลฎา ฐิตะวชิระ
แชนเดอเลียร์มิวสิก

แชนเดอเลียร์มิวสิก  ค่ายเพลงของไทยในเครือสถานีวิทยุโทรทัศน์ไทยทีวีสีช่อง 3 ก่อตั้งเมื่อ พ.ศ. 2556 โดยมี หนึ่ง - ณรงค์วิทย์ เตชะธนะวัฒน์ อดีตนักแต่งเพลงของจีเอ็มเอ็ม แกรมมี่ เป็นผู้บริหาร
โดยในช่วงแรกทางค่ายยังเป็นเพียงค่ายเพลงที่ทำเพลงประกอบละครให้กับช่อง 3 กระทั่ง พ.ศ. 2561 จึงได้พัฒนามาเป็นค่ายเพลงเชิงธุรกิจแบบเต็มรูปแบบควบคู่กับการทำเพลงประกอบละครให้กับทางช่อง 3 เหมือนเดิม โดยมี กองทัพ ป๋วยเฮง หรือชื่อในวงการคือ กองทัพ พีค บุตรชายของนักแสดงรุ่นใหญ่ ปราบ ยุทธพิชัย และวง เดอะ ฟินส์ เป็นศิลปินเบอร์แรกของค่าย
อย่างไรก็ตาม ในปี พ.ศ. 2567 ปิ่นกมล มาลีนนท์ ผู้ช่วยประธานเจ้าหน้าที่ปฏิบัติการของกลุ่มบีอีซีเวิลด์ ได้แยกการดำเนินงานเพลงเชิงธุรกิจออกจากค่ายแชนเดอเลียร์มิวสิก มาจัดตั้งเป็นค่ายเพลงใหม่ และบริหารงานในลักษณะคล้ายกับเอสพี ศุภมิตร ในอดีต ชื่อว่า บีอีซี มิวสิค โดยนำนักแสดงช่อง 3 มาพัฒนาเป็นศิลปิน ทำให้ค่ายแชนเดอเลียร์มิวสิกลดบทบาทกลับไปทำเพลงประกอบละครให้กับช่อง 3 เช่นเดิม
ฟุตบอลชิงแชมป์แห่งชาติอาเซียน 2018 รอบแพ้คัดออก

รอบแพ้คัดออกของฟุตบอลชิงแชมป์แห่งชาติอาเซียน 2018 เป็นครั้งที่สองและรอบสุดท้ายของ ฟุตบอลชิงแชมป์แห่งชาติอาเซียน 2018, ตามมาจากรอบแบ่งกลุ่ม. ลงเล่นตั้งแต่วันที่ 1 ถึง 6 ธันวาคม.
ทีมที่ผ่านเข้ารอบ.
สองทีมที่ดีที่สุดจากทั้งสองกลุ่ม ผ่านเข้าสู่รอบแพ้คัดออก.
ตารางการแข่งขัน.
ตารางการแข่งขันของแต่ละรอบเป็นไปตามนี้.
สายการแข่งขัน.
ผลการแข่งขันหลังต่อเวลาพิเศษคือระบุโดย (a.e.t.), และ การดวลลูกโทษตัดสิน คือระบุโดย (pen.).
รอบรองชนะเลิศ.
<section begin=Semi-finals />
<section end=Semi-finals />
รอบชิงชนะเลิศ.
<section begin=รอบชิงชนะเลิศ />
<section end=รอบชิงชนะเลิศ />
เบนจามิน โจเซฟ วาร์นี

เบนจามิน โจเซฟ วาร์นี เกิด 23 มิถุนายน พ.ศ. 2534 ชื่อเล่น เบน เป็นนักแสดงและนักร้องชาวไทย เริ่มเข้าวงการจากการเข้าประกวด"ทรู อะคาเดมี่ แฟนเทเชีย ซีซั่นที่ 7" มีหมายเลขประจำตัวคือ V3
ประวัติ.
เบนจามิน โจเซฟ วาร์นี เกิดที่เชลซี กรุงลอนดอน ในสหราชอาณาจักร เป็นลูกครึ่งไทย-อังกฤษ เมื่อเบนอายุสามขวบครอบครัวได้ย้ายมาตั้งภูมิลำเนาที่จังหวัดเชียงใหม่ จบชั้นมัธยมศึกษาจากโรงเรียนนานาชาติเชียงใหม่ และระดับปริญญาตรีจากวิทยาลัยนานาชาติ มหาวิทยาลัยรังสิต สาขาการบริหารธุรกิจ หลักสูตรนานาชาติ
เบนเริ่มเข้าวงการบันเทิงช่วงอายุ 18 ปีโดยการเข้าประกวด"ทรู อะคาเดมี่ แฟนเทเชีย ซีซั่นที่ 7" มีรหัสประจำตัวในการแข่งขันคือ V3 และหลังจากนั้นได้มีแมวมองมาชักชวนให้ไปแคสต์โฆษณา "Mountain Dew" ถือเป็นงานโฆษณาชิ้นแรกของเบน และมีผลงานโฆษณาอื่นๆตามมาอีกมากมาย ปัจจุบันได้คบหากับนางสาวชโยดม อุตรนคร
แผน วรรณเมธี

แผน วรรณเมธี (เกิด 30 มกราคม พ.ศ. 2467) เป็นนักการทูตชาวไทย ปัจจุบันดำรงตำแหน่งที่ปรึกษาสภากาชาดไทย อดีตเลขาธิการสมาคมประชาชาติแห่งเอเชียตะวันออกเฉียงใต้ อดีตปลัดกระทรวงการต่างประเทศ อดีตเลขาธิการสภากาชาดไทย อดีตอธิบดีกรมองค์การระหว่างประเทศ อดีตอธิบดีกรมการเมือง ได้รับการประกาศสดุดีเกียรติคุณยกย่องให้เป็นผู้สูงอายุแห่งชาติ ประจำปี ๒๕๖๕
ประวัติ.
แผน เกิดเมื่อวันที่ 30 มกราคม พ.ศ. 2467 (นับแบบใหม่) ด้านครอบครัวสมรสกับ หม่อมหลวง หิรัญญิกา ลดาวัลย์
สำเร็จการศึกษาปริญญาตรี (ประวัติศาสตร์) จากวิทยาลัยโอเบอร์ลิน สหรัฐอเมริกา และปริญญาโท ด้านความสัมพันธ์ระหว่างประเทศ จากมหาวิทยาลัยแคลิฟอร์เนีย เบิร์กลีย์ สหรัฐอเมริกา
แผน เคยดำรงตำแหน่งเลขาธิการสภากาชาดไทย จนกระทั่งลาออกจากตำแหน่งในปี 2564
ฮิลเดอการ์ทแห่งวินทซ์เกา

ฮิลเดอการ์ทแห่งวินทซ์เกา  เป็นพระมเหสีคนที่สองของพระเจ้าชาร์เลอมาญและเป็นพระมารดาของพระเจ้าหลุยส์ผู้ศรัทธา
ต้นกำเนิด.
พระองค์เป็นบุตรสาวของเคานต์ชาวเจอร์แมนิก เกร็อลท์แห่งไครช์เกา กับภรรยา เอ็มมา บุตรสาวของดยุคเนบี (ฮนาบี) แห่งอาเลมันเนีย บิดาของฮิลเดอการ์ทครอบครองที่ดินมากมายในดินแดนของการ์ลอม็อง พระอนุชาของพระเจ้าชาร์เลอมาญ การแต่งงานกับฮิลเดอการ์ทจึงสำคัญอย่างมากต่อพระเจ้าชาร์เลอมาญ เพราะช่วยเสริมความแข็งแกร่งให้กับตำแหน่งของพระองค์ในฝั่งตะวันออกของแม่น้ำไรน์และยังดึงขุนนางของอาเลมันเนียมาอยู่ฝั่งพระองค์
ชีวประวัติ.
ไม่มีใครรู้ว่าชาร์เลอมาญคิดเรื่องการแต่งงานครั้งนี้ก่อนหน้าที่การ์ลอม็องจะสิ้นพระชนม์อย่างกะทันหันหรือมันเป็นส่วนหนึ่งของแผนการฮุบอาณาจักรของพระอนุชา บั่นทอนสิทธิ์ของพระภาติยะ ไม่ว่าจะเพราะเหตุใด พิธีแต่งงานของชาร์เลอมาญกับฮิลเดอการ์ทก็ถูกจัดขึ้นที่แอ็กซ์-ลา-ชาแปล ก่อนวันที่ 30 เมษายน ค.ศ. 771 หลังจากทอดทิ้งเดซีเดราตา พระมเหสีคนเก่าซึ่งเป็นเจ้าหญิงชาวลอมบาร์ด
ความสัมพันธ์ทางกายที่ร้อนแรงของสองสามีภรรยาพิสูจน์ได้จากการที่ในช่วง 12 ปีของการแต่งงาน ฮิลเดอการ์ทตั้งครรภ์ 8 ครั้ง (หนึ่งในนั้นเป็นลูกแฝด) ไม่นับที่แท้งหรือสิ้นพระชนม์ตอนคลอด พระองค์ติดตามพระเจ้าชาร์เลอมาญไปสู้รบทางทหารหลายครั้ง ทรงให้กำเนิดพระโอรสธิดาคนที่สองซึ่งเป็นพระธิดาคนแรก คือ อาเดลาอีด ในช่วงการปิดล้อมโจมตีปาวีอา เมืองหลวงของอาณาจักรลอมบาร์ด แต่เด็กน้อยสิ้นพระชนม์ระหว่างเดินทางกลับฝรั่งเศส ในปี ค.ศ. 778 ฮิลเดอการ์ทติดตามพระสวามีไปไกลถึงอากีแตน ที่ซึ่งพระองค์ได้ให้กำเนิดฝาแฝด คือ หลุยส์และลอแตร์ ในปี ค.ศ. 780/781 พระองค์เดินทางไปโรมพร้อมกับพระเจ้าชาร์เลอมาญและพระราชบุตรสี่คน พระโอรสสองคน คือ หลุยส์และการ์ลอม็อง (ได้ชื่อใหม่ว่าเปแป็งหลังพระสันตะปาปาอาเดรียนที่ 1 ทำพิธีศีลล้างบาปให้) ได้รับการแต่งตั้งเป็นอนุกษัตริย์แห่งอากีแตนและอิตาลีตามลำดับ ทำให้สัมพันธไมตรีระหว่างชาวการอแล็งเฌียงกับพระสันตะปาปาแข็งแกร่งยิ่งขึ้น
ฮิลเดอการ์ทสิ้นพระชนม์เมื่อวันที่ 30 เมษายน ค.ศ. 783 จากการคลอดพระโอรสธิดาคนสุดท้าย พระองค์ถูกฝังเมื่อวันที่ 1 พฤษภาคมในอารามนักบุญอาร์นูลในแม็ส พระเจ้าชาร์เลอมาญมีพระประสงค์ให้จุดเทียนข้างหลุมฝังศพของพระองค์และสวดมนต์ให้กับดวงวิญญาณของพระองค์ทุกวัน
สุริยุปราคา 21 เมษายน พ.ศ. 2631

สุริยุปราคาเต็มดวงจะเกิดขึ้นในวันที่ 21 เมษายน พ.ศ. 2631 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาที่เกี่ยวข้อง.
สุริยุปราคา พ.ศ. 2630–2633.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
แซรอส 130.
อุปราคาครั้งนี้เป็นส่วนหนึ่งของวงรอบแซรอสที่ 130 ซึ่งวนซ้ำทุก ๆ 18 ปี 11 วัน ประกอบด้วย 73 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 20 สิงหาคม พ.ศ. 1639 (ค.ศ. 1096) ชุดแซรอสนี้มีสุริยุปราคาเต็มดวงซึ่งเริ่มตั้งแต่วันที่ 5 เมษายน พ.ศ. 2018 (ค.ศ. 1475) จนถึงวันที่ 18 กรกฎาคม พ.ศ. 2775 (ค.ศ. 2232) และชุดแซรอสนี้จบลงในสุริยุปราคาบางส่วน วันที่ 25 ตุลาคม พ.ศ. 2937 (ค.ศ. 2394) คราสเต็มดวงนานที่สุดของแซรอสนี้อยู่ในวันที่ 11 กรกฎาคม พ.ศ. 2162 (ค.ศ. 1619) ด้วยเวลา 6 นาที 41 วินาที
สุริยุปราคา 4 ตุลาคม พ.ศ. 2632

สุริยุปราคาเต็มดวงจะเกิดขึ้นในวันที่ 4 ตุลาคม พ.ศ. 2632 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาที่เกี่ยวข้อง.
สุริยุปราคา พ.ศ. 2630–2633.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
แซรอส 145.
อุปราคาครั้งนี้เป็นส่วนหนึ่งของวงรอบแซรอสที่ 145 ซึ่งวนซ้ำทุก ๆ 18 ปี 11 วัน 8 ชั่วโมง ประกอบด้วย 77 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 4 มกราคม พ.ศ. 2182 (ค.ศ. 1639) จากนั้นเป็นสุริยุปราคาวงแหวนเริ่มตั้งแต่วันที่ 6 มิถุนายน พ.ศ. 2434 (ค.ศ. 1891) จากนั้นเป็นสุริยุปราคาผสมในวันที่ 17 มิถุนายน พ.ศ. 2452 (ค.ศ. 1909) จากนั้นเป็นสุริยุปราคาเต็มดวงเริ่มตั้งแต่วันที่ 29 มิถุนายน พ.ศ. 2470 (ค.ศ. 1927) จนถึงวันที่ 9 กันยายน พ.ศ. 3191 (ค.ศ. 2648) และชุดแซรอสนี้จบลงในสุริยุปราคาบางส่วนวันที่ 17 เมษายน พ.ศ. 3552 (ค.ศ. 3009) คราสเต็มดวงนานที่สุดของแซรอสนี้อยู่ในวันที่ 25 มิถุนายน พ.ศ. 3065 (ค.ศ. 2522) ด้วยเวลา 7 นาที 12 วินาที
ชุดตริโตส.
อุปราคานี้เป็นส่วนหนึ่งของวงรอบตริโตสคาบยาว ซึ่งเกิดเหตุการณ์ซ้ำที่โหนดอันสลับกัน ทุก ๆ 135 เดือนจันทรคติ (≈ 3986.63 วัน หรือ 11 ปี ลบ 1 เดือน) การปรากฏและลองจิจูดของพวกมันไม่เป็นระเบียบ เนื่องจากขาดการประสานกันกับเดือนแอโนมาลิสติก (เดือนที่ยาวกว่าเดือนดาราคติ เพราะจุดใกล้ที่สุดเคลื่อนไปในทางเดียวกันกับวงโคจรของดวงจันทร์รอบโลก) อย่างไรก็ตาม การจับกลุ่มของวงรอบตริโตส 3 วงรอบ (≈ 33 ปี ลบ 3 เดือน) ให้เข้ามาใกล้กัน (≈ 434.044 เดือนแอโนมาลิสติก) ดังนั้น อุปราคาจะคล้ายกันในแต่ละกลุ่ม
ฮวน กวยโด

ฮวน เฮราร์โด กวยโด มาร์เกซ (เกิดวันที่ 28 กรกฎาคม พ.ศ. 2526) เป็นวิศวกรและนักการเมืองชาวเวเนซุเอลาซึ่งดำรงตำแหน่งประธานสภานิติบัญญัติแห่งชาติเวเนซุเอลาตั้งแต่วันที่ 5 มกราคม พ.ศ. 2562 ในฐานะที่เป็นสมาชิกพรรคโบลุนตัดโปปูลาร์ เขายังดำรงตำแหน่งผู้แทนจากรัฐบาร์กัสในสภานิติบัญญัติแห่งชาติอีกด้วย
ในวันที่ 23 มกราคม พ.ศ. 2562 กวยโดได้สาบานตนเข้ารักษาการในตำแหน่งประธานาธิบดีเวเนซุเอลาระหว่างวิกฤตการณ์ประธานาธิบดีที่เกิดขึ้นหลังพิธีเข้ารับตำแหน่งของนิโกลัส มาดูโร ในเดือนมกราคม พ.ศ. 2562 การอ้างของกวยโดได้รับการรับรองจากรัฐบาลของประเทศใหญ่ ๆ อย่างแคนาดา, โคลอมเบีย, ชิลี, บราซิล, อาร์เจนตินา และสหรัฐ แต่ถูกปฏิเสธจากศาลยุติธรรมสูงสุดของเวเนซุเอลา
เฟรนด์โซน

ในวัฒนธรรมประชานิยม เฟรนด์โซน  เป็นสถานการณ์ที่บุคคลอยากมีความสัมพันธ์เชิงรักใคร่หรือความสัมพันธ์ทางเพศกับเพื่อนของตน แต่เพื่อนไม่เอาด้วย หรือจากเนื้อเพลงที่ว่า “เพื่อนที่เธอไม่รักรักเธอรักเธอ” โดยทั่วไปถือเป็นสถานการณ์ที่ไม่พึงปรารถนาสำหรับบุคคลที่ไม่สมหวังนั้น 
แนวคิดเรื่องเฟรนด์โซนถูกวิจารณ์ว่า เป็นความเกลียดชังผู้หญิง เพราะเชื่อกันว่า คาดหมายอยู่เป็นนัย ๆ ว่า หญิงจะยอมมีสัมพันธ์กับชายที่ตนไม่ได้สนใจ เพียงเพราะชายนั้นทำดีกับตน เรื่องนี้สัมพันธ์ใกล้เคียงกับสถานการณ์ที่เรียกว่า "ไนซ์กายซินโดรม" (nice guy syndrome)
คำศัพท์.
ในภาษาอังกฤษ บุคคลที่อยากเป็นมากกว่าเพื่อนแต่เป็นไม่ได้ เรียกว่า "เฟรนด์โซนี" (friend-zonee) ส่วนเพื่อนคนนั้นเรียกว่า "เฟรนด์โซเนอร์" (friendzoner) นอกจากนี้ "friendzone" ยังเป็นคำกริยาของ "friend zone" เช่น ในประโยคว่า "she friendzones you"
แม้คำนี้จะไม่เกี่ยวกับเพศ แต่ก็มักใช้เอ่ยถึงสถานการณ์ที่ชายเป็นเพื่อนกับหญิง แล้วอยากเป็นมากกว่าเพื่อน แต่หญิงไม่เอาด้วย ชายจึงตกอยู่ในเฟรนด์โซน
คำวิจารณ์.
นักเขียนที่หนุนแนวคิดสตรีนิยมเห็นว่า แนวคิดเรื่องเฟรนด์โซนเป็นความเกลียดชังผู้หญิง และมีรากเหง้ามาจากความหลงตนเองของผู้ชาย ทั้งวิจารณ์แนวคิดเรื่องไนซ์กาย (nice guy) ว่า เป็นการเปรียบเทียบทางเพศโดยมีนัยแอบแฝงว่า ทำดีแล้วต้องได้รับผลตอบแทนเป็นความสัมพันธ์เชิงรักใคร่หรือทางเพศ ทั้งมีนัยว่า ถ้าหญิงกับชายมีความสัมพันธ์ฉันเพื่อน แล้วชายเกิดหลงรักหญิงขึ้นมา หญิงก็มีหน้าที่ตอบแทนด้วยความรัก โดยเฉพาะเมื่อเพื่อนชายนั้นเป็นบุคคลแบบไนซ์กาย มิฉะนั้น หญิงจะถูกมองเชิงลบหรือมองว่า มีความผิด
แอลลี ฟ็อกก์ (Ally Fogg) นักเขียนใน "เดอะการ์เดียนดอตคอม" (TheGuardian.com) โต้แย้งว่า ไม่ใช่ว่าผู้ชายทุกคนที่ใช้คำ "เฟรนด์โซน" จะเกลียดชังผู้หญิงหรือมองว่า ตนเองมีสิทธิได้รับความสัมพันธ์ทางเพศกับหญิง ฟ็อกก์มองว่า การใช้คำนี้สะท้อนประสบการณ์ทางอารมณ์ของผู้ชายที่รักผู้หญิงโดยที่ให้ความรักหรือความภูมิใจแก่ตนเองน้อยกว่าที่ให้ผู้หญิง
วัฒนธรรมประชานิยม.
คำนี้เป็นที่นิยมขึ้นเพราะซิตคอมอเมริกันเรื่อง "เฟรนส์" (Friends) ตอน "เดอะวันวิตเดอะแบล็กเอาต์" (The One with the Blackout) ซึ่งฉายเมื่อ ค.ศ. 1994 ในตอนดังกล่าว ตัวละครที่ชื่อ รอสส์ เกลเลอร์ (Ross Geller) ตรอมใจเพราะแอบรักเรเชิล กรีน (Rachel Green) ซึ่งเป็นเพื่อน โจอีย์ ทริบเบียนี (Joey Tribbiani) จึงพรรณนาว่า รอสส์เป็น "เจ้าแห่งเฟรนด์โซน" (mayor of the friend zone)
ในภาพยนตร์ ค.ศ. 2005 เรื่อง "จัสต์เฟรนส์" (Just Friends) ตัวละครหลักที่ไรอัน เรย์โนลส์ (Ryan Reynolds) เล่นนั้นได้พบกับเพื่อนที่เอมี สมาร์ต (Amy Smart) เล่น อีกครั้งหลังหายหน้าไปหลายสิบปี และตัวละครของเอมีบอกเขาว่า คิดกับเขาแบบพี่น้อง เป็นอันทำลายความฝันของเขาที่อยากได้เธอเป็นคนรัก
ช่วง ค.ศ. 2011–2013 เอ็มทีวี (MTV) ออกรีแอลลิทีโชว์ (reality show) ชื่อ "เฟรนด์โซน" (FriendZone) เนื้อหาแต่ละตอนว่าด้วยคนที่แอบหลงรักเพื่อน โดยเรียกผู้ที่อยากเป็นมากกว่าเพื่อนว่า "ครัชเชอร์" (crusher) และเรียกเพื่อนว่า "ครัชชี" (crushee)
นอกจากนี้ ซีรีส์ "เรกิวเลอร์โชว์" (Regular Show) ของการ์ตูนเน็ตเวิร์ก (Cartoon Network) ยังมักเอาเรื่องแนวเฟรนด์โซนมาออกเป็นประจำ เพราะตัวละครหลักที่ชื่อ มอร์เดไค (Mordecai) กับเพื่อนที่ชื่อ มาร์กาเร็ต (Margaret) มักรู้สึกกลับไปกลับมาระหว่างเพื่อนและคนรัก
เคโลว์นา

เคโลว์นา  เป็นเมืองในหุบเขาโอกานากันทางใต้ของบริติชโคลัมเบีย ในแคนาดา ชื่อเคโลว์นามาจากคำว่าหมีสีเทาในภาษา โอกานากัน เมืองอยู่สูงจากน้ำทะเล 344 ม. ครอบคลุมพื้นที่ 211.69 กม.² และมีผู้อยู่อาศัยประมาณ 117,000 คน 
ประวัติศาสตร์.
 นักบวชชาวฝรั่งเศส Charles M. Pandosy เป็นชาวยุโรปคนแรกที่มาถึงในปี 1859 
สภาพอากาศ.
อุณหภูมิเฉลี่ยต่อปีคือ 7.7°C -3.8°C ในเดือนมกราคมและ 19.1°C ในเดือนกรกฎาคม มีสภาพภูมิอากาศกึ่งแห้งแล้ง ปริมาณน้ำฝนเฉลี่ยต่อปีคือ 298 ลิตร สูงสุดในฤดูร้อน สภาพภูมิอากาศทำให้เหมาะสมต่อการเพาะปลูกไร่องุ่น (ทางชลประทาน)
NumPy

NumPy เป็นส่วนขยายของภาษาไพทอน เพื่อจัดการเมทริกซ์หรืออาร์เรย์หลายมิติรวมถึงฟังก์ชันทางคณิตศาสตร์ที่ทำงานบนอาร์เรย์เหล่านี้ 
นอกจากนั้นคลังซอฟต์แวร์โอเพนซอร์สและเสรีนี้มีฟังก์ชันหลายอย่างที่จัดการและใช้งานได้ง่ายขึ้น โดยเฉพาะอย่างยิ่งในการสร้างอาร์เรย์โดยตรงจากไฟล์ หรือเพื่อบันทึกอาร์เรย์ในไฟล์ เพื่อจัดการเวกเตอร์ เมทริกซ์ และพหุนาม 
NumPy เป็นฐานเพิ่มเติมของ SciPy ซึ่งเป็นการเก็บรวบรวมคลังโปรแกรมของ Python เกี่ยวกับการคำนวณทางวิทยาศาสตร์
คาบสมุทรเคปยอร์ก

คาบสมุทรเคปยอร์ก ตั้งอยู่ทางตอนเหนือสุดของ รัฐควีนส์แลนด์ ประเทศออสเตรเลีย เคปยอร์ก  ในช่วงท้ายของคาบสมุทรเป็น จุดเหนือสุด ของประเทศออสเตรเลีย โดยชื่อมาจากร้อยโทเจมส์คุก ในปี ค.ศ. 1770 
ปลายคาบสมุทรนั้นแยกห่างจากนิวกีนี เพียง 140 กิโลเมตร โดยช่องแคบทอร์เรสซึ่งเต็มไปด้วยหมู่เกาะ ชายฝั่งตะวันตกติดกับอ่าวคาร์เพนทาเรีย และชายฝั่งตะวันออกติดกับทะเลคอรัล คาบสมุทรเคปยอร์กมีพื้นที่ 137,000 ตารางกิโลเมตร (มากกว่ากรีซหรืออังกฤษ) แต่มีประชากรที่อาศัยอยู่เพียง 18,000 คนเท่านั้น
ออสเตรเลียแผ่นดินใหญ่

แผ่นดินใหญ่ออสเตรเลีย เป็นดินแดนหลักของเครือรัฐออสเตรเลีย ยกเว้นรัฐแทสเมเนียและเกาะนอกชายฝั่ง และดินแดนภายนอก (เช่นดินแดนดินแดนแอนตาร์กติกาของออสเตรเลีย) มวลที่ดินยังคงหมายถึงแผ่นดินใหญ่ของทวีปออสเตรเลียด้วย และคำนี้รวมถึง ดินแดนทวีปออสเตรเลีย สามารถนำมาใช้ในเชิงภูมิศาสตร์เพื่อยกเว้น เกาะที่อยู่โดยรอบ โดยทั่วไปแล้วคำนี้จะใช้กับรัฐนิวเซาธ์เวลส์ วิคตอเรีย ควีนส์แลนด์ เวสเทิร์นออสเตรเลีย และเซาท์ออสเตรเลีย รวมถึง นอร์เทิร์นเทร์ริทอรี ออสเตรเลียนแคพิทอลเทร์ริทอรี และเจอร์วิสเบย์เทร์ริทอรี 
โดยทั่วไปแล้วจะใช้คำนี้เมื่อพูดถึงความสัมพันธ์ระหว่างรัฐแทสเมเนียและรัฐอื่น ๆ ของออสเตรเลีย ซึ่งผู้คนที่ไม่ได้มาจากรัฐแทสเมเนียถูกเรียกว่าเป็นชาวแผ่นดินใหญ่ รัฐแทสเมเนียถูกละไว้หลายครั้งจากแผนที่ของออสเตรเลียซึ่งเป็นการตอกย้ำการแบ่งแยกระหว่างรัฐแทสเมเนียและแผ่นดินใหญ่ เกมเครือจักรภพปี 1982 ที่ บริสเบน เอาแทสเมเนียออกจากแผนที่ของออสเตรเลียในระหว่างพิธีเปิดเช่นเดียวกับการออกแบบชุดว่ายน้ำทีมออสเตรเลีย สำหรับ เกมเครือจักรภพปี 2014 
มวลที่ดินครอบคลุมพื้นที่ ประมาณ 98.7% ของพื้นที่ประเทศออสเตรเลีย และครอบคลุม 1.5% ของพื้นผิวโลก มีประชากรประมาณ 24.5 ล้านคน 98% เป็นชาวออสเตรเลีย
หมู่เกาะตีวิ

หมู่เกาะตีวิ เป็นส่วนหนึ่งของ นอร์เทิร์นเทร์ริทอรี ออสเตรเลีย ตั้งอยู่ 80 กิโลเมตรทางทิศเหนือของดาร์วิน ที่ทะเลอาราฟูราช่วงเชื่อมต่อกับทะเลติมอร์ ประกอบด้วยเกาะเมลวิลล์ เกาะบาเซิล และเกาะเล็ก ๆ อีกเก้าเกาะที่ไม่มีคนอาศัยรวมพื้นที่ 
ก่อนการตั้งถิ่นฐานของชาวยุโรปมีชาวพื้นเมืองออสเตรเลีย ตีวิ อาศัยอยู่ มีประมาณ 3,000 คนบนเกาะ
จังหวัดคอสต์

คอสต์ (ปาทาน: #เปลี่ยนทาง) เป็นจังหวัดทางตะวันออกเฉียงใต้ของอัฟกานิสถาน เมืองหลักคือคอสต์ ในปี ค.ศ. 2021 คาดว่าประชากรของจังหวัดนี้อยู่ที่ 647,730 คน ซึ่งทำให้เป็นจังหวัดที่มีประชากรมากเป็นอันดับที่ 16 ในอัฟกานิสถาน
ภูมิศาสตร์.
จังหวัดคอสต์ตั้งอยู่ในเทือกเขาที่มีพรมแดนติดกับปากีสถาน มีแม่น้ำครัมซึ่งไหลไปสู่ปากีสถาน
ทางหลวงแผ่นดินหมายเลข 2400

ทางหลวงแผ่นดินหมายเลข 2400 สายเอราวัณ-หนองหิน เป็นถนนขนาด 2 - 3 ช่องจาราจร เชื่อมต่อระหว่าง อำเภอเอราวัณ กับ อำเภอผาขาว บางส่วนของอำเภอนาวัง จังหวัดหนองบัวลำภู และอำเภอหนองหิน จังหวัดเลย เข้าด้วยกัน มีปลายทางทิศตะวันออกบนถนนมลิวรรณ หรือทางหลวงแผ่นดินหมายเลข 201 ในอำเภอหนองหิน จังหวัดเลย และสิ้นสุดที่ ทางหลวงแผ่นดินหมายเลข 210 (สี่แยกเอราวัณ) ในเทศบาลตำบลผาอินทร์แปลง อำเภอเอราวัณ จังหวัดเลย
ประวัติ.
เดิมทางหลวงสายนี้มีอยู่ 2 ช่วง ช่วงเอราวัณ - โนนป่าซาง เคยเป็นส่วนหนึ่งของทางหลวง ร.พ.ช. ที่เชื่อมต่อระหว่าง บ้านเอราวัณ ในเขตเทศบาลตำบลผาอินทร์แปลง อำเภอเอราวัณ กับ บ้านโนนป่าซาง ในพื้นที่ตำบลโนนป่าซาง อำเภอผาขาว และทางหลวงแผ่นดินหมายเลข 2141 (ช่วงโนนป่าซาง - หนองหิน เดิม) หลังจากที่กรมการเร่งรัดพัฒนาชนบทได้ถูกยุบแล้วนั้น กรมทางหลวงได้กำหนดรวมทางหลวงร.พ.ช. สาย เอราวัณ - โนนป่าซาง กับทางหลวงสาย หนองหิน - โนนป่าซาง (ทางหลวงหมายเลข 2141 เดิม) มาเป็นส่วนหนึ่งของทางหลวงแผ่นดินหมายเลข 2400 จึงสังเกตได้จากสะพานข้ามลำห้วยต่างๆแบบรั้วแบริเออร์ซึ่งเป็นสะพานตามมาตรฐานของกรมเร่งรัดพัฒนาชนบทอยู่ตามสาย เอราวัณ - โนนป่าซาง ที่เป็นทางหลวง ร.พ.ช เดิม
ในปี 2563 กรมทางหลวงได้มีการขยายทางหลวงสายนี้ขื้นเป็น 3 ช่องจราจร ในบริเวณบ้านผาซำบอน และบริเวณต่อเขตเทศบาลตำบลหนองหินเป็น 4 ช่องจราจร (จากเดิม 6 ช่องจราจรแบบไม่มีเกาะกลาง) และได้ติดตั้งไฟส่องสว่างตลอดทาง
วัลลัภ มหาราชรักสุดแผ่นดิน

วัลลัภ มหาราชรักสุดแผ่นดิน  เป็นละครโทรทัศน์อิงประวัติศาสตร์สัญชาติอินเดีย ออกอากาศทางช่อง Sony Entertainment Television ในประเทศอินเดีย ในประเทศไทยนั้น ออกอากาศทาง ช่อง 8 ต่อจากละครเรื่อง แผนรักลวงใจ และเมื่อละครเรื่องนี้จบลง ละครเรื่องต่อไปที่ออกอากาศต่อไปคือ รักซ้อนซ่อนรัก
ละครเรื่องนี้สร้างโดย อนิรุทธิ์ พาธัค มีเค้าโครงมาจากพระราชประวัติของ พระเจ้าแผ่นดินอินเดียในอาณาจักรยุคกลาง, โดยได้รับแรงบันดาลใจมาจากเรื่อง "Prithivivallabh" ในภาษากุจรติ ละครเรื่องนี้ผลิตขึ้นโดยบริษัท Sony Pictures Networks India's sub-branch, SET Originals เริ่มออกอากาศครั้งแรกในประเทศอินเดียวันแรกในวันที่ 20 มกราคม 2018 ในประเทศศรีลังกา ออกอากาศทางช่อง TV Derana พากย์เสียงเป็นภาษาสิงหล โดยใช้ชื่อว่า "Pruthivi Maharaja"
ทางหลวงแผ่นดินหมายเลข 356

ทางหลวงแผ่นดินหมายเลข 356 (สายบ้านหว้า–ปากกราน) หรือ ถนนเลี่ยงเมืองอยุธยา เป็นทางหลวงแผ่นดินขนาด 2 ช่องจราจรตลอดสาย เริ่มต้นที่บริเวณทางหลวงแผ่นดินหมายเลข 32 อำเภอบางปะอิน จังหวัดพระนครศรีอยุธยา ผ่านทางหลวงแผ่นดินหมายเลข 3477 บริเวณกิโลเมตรที่ 4.786 ขึ้นสะพานเกาะเรียน ข้ามแม่น้ำเจ้าพระยา ผ่านทางหลวงแผ่นดินหมายเลข 3469 บริเวณกิโลเมตรที่ 5.591 และไปสิ้นสุดที่ทางหลวงแผ่นดินหมายเลข 347 อำเภอพระนครศรีอยุธยา จังหวัดพระนครศรีอยุธยา รวมระยะทาง 9.401 กิโลเมตร เป็นเส้นทางในความรับผิดชอบของแขวงทางหลวงอยุธยา
ประวัติ.
เมื่อวันที่ 17 มิถุนายน พ.ศ. 2541 มีการออกพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 356 สายแยกทางหลวงแผ่นดินหมายเลข 309 (บางปะอิน) - บรรจบทางหลวงแผ่นดินหมายเลข 3111 (เสนา) พ.ศ. 2541 โดยจากแผนที่แนบท้ายจะเห็นว่าแนวเส้นทางเริ่มต้นตั้งแต่ ทางหลวงแผ่นดินหมายเลข 309 ที่อำเภอบางปะอิน จนถึงทางหลวงแผ่นดินหมายเลข 3111 ที่อำเภอบางปะหัน จังหวัดพระนครศรีอยุธยา แต่แนวเส้นทางจริงนั้น มีจุดเริ่มต้นที่แยกทางหลวงแผ่นดินหมายเลข 32 ที่อำเภอบางปะอิน และไปสิ้นสุดเส้นทางที่แยกทางหลวงแผ่นดินหมายเลข 347 ที่อำเภอพระนครศรีอยุธยา จังหวัดพระนครศรีอยุธยา
ซูบารุ วิวิโอ้

ซูบารุ วิวิโอ้ เป็นรถประเภทเคย์คาร์ เปิดตัวในเดือนมีนาคมปี ค.ศ. 1992 เพื่อมาทำตลาดแทนที่ ซูบารุ เรกซ์ และยุติการทำตลาดในเดือนตุลาคมปี ค.ศ. 1998 แล้วถูกแทนด้วย ซูบารุ เพลโอ
ชื่อVivioนั้นมาจากขนาดเครื่องยนต์ 660cc ของวิวิโอ้เอง เมื่อนำมาเขียนตามแบบของเลขโรมันแล้วจะได้เป็น VI,VI,O และ ยังไปพ้องรูปกับคำว่า VIVID ในภาษาอังกฤษที่แปลว่าร่าเริงสดในอีกด้วย วิวิโอ้นั้นมีทั้งตัวถังแบบ 3 และ 5 ประตูให้เลือก และยังมีตัวถังพิเศษแบบ 2 ประตูทาร์ก้า (targa) ที่มีชื่อเรียกว่า ที-ท็อป (T-top) ซึ่งผลิตจำนวนจำกัดในปี ค.ศ. 1994 เท่านั้น หลังจากนั้นในเดือนพฤศจิกายนปี ค.ศ. 1995 ซูบารุได้เปิดตัววิวิโอ้รุ่นตกแต่งในสไตล์เรโทรทีมีชื่อว่า วิวิโอ้ บริสโตร ในช่วงยุคปี ค.ศ. 1990 รถยนต์สไตล์เรโทรเป็นที่นิยมมากในประเทศญี่ปุ่น และเสื่อมความนิยมลงหลังจากเข้าสู่ยุค 2000
ข้อมูลรถยนต์ ซูบารุ วิวิโอ้.
เครื่องยนต์.
วิวิโอ้ใช้เครื่องยนต์เบ็นซิน 4 สูบขนาด 658cc (ทางการตลาดเรียกเป็น 660cc) ตระกูล EN07 มีชื่อเรียกอีกย่างนึงว่า โคลเวอร์โฟร์ (CLOVER4) 
ระบบกันสะเทือน และ ระบบส่งกำลัง.
วิวิโอ้ใช้ระบบกันสะเทือนแบบอิสระทั้ง4ล้อ ระบบกันสะเทือนด้านหน้าแบบแม็คเฟอร์สันสตรัท ด้านหลังแบบเซมิริลลิ่งอาร์ม และในรุ่นไมเนอร์เชนจ์ได้มีการออกแบบระบบกันสะเทือนด้านหลังใหม่ พร้อมทั้งเพิ่มเหล็กกันโคลงที่ระบบกันสะเมือนด้านหน้าอีกด้วย
ระบบส่งกำลังของวิวิโอ้นั้นมี 3 แบบ ประกอบไปด้วยเกียร์ธรรมดาเดินหน้า 5 จังหวะ เกียร์อัตโนมัติ 3 จังหวะ และ เกียร์อัตโนมัติแบบ ECVT (Electro Continuously Variable Transmission) พร้อมแมนนวลโหมดปรับล็อกพูลเลย์ได้ 6 ระดับ และควบคุมการเปลี่ยนเกียร์ได้ด้วยสปอร์ตชิฟท์ Sport Shift หรือที่รู้จักกันอีกชื่อคือ แพดเดิ้ลชิฟท์ paddle shift
ยามาดะ เรียวซูเกะ

ยามาดะ เรียวซูเกะ (เกิดวันที่ 9 พฤษภาคม ค.ศ. 1993) เป็นนักร้องและนักแสดงชาวญี่ปุ่น เขาเป็นสมาชิกวงเฮย์! เซย์! จัมป์
ยามาดะเริ่มโดดเด่นในฐานะทีนไอดอลใน ค.ศ. 2007 หลังแสดงในละครโทรทัศน์ญี่ปุ่นเรื่อง"โรงเรียนนักสืบ Q" หลังเริ่มอาชีพดนตรีใน ค.ศ. 2007 ในฐานะสมาชิกวงเฮย์! เซย์! จัมป์ เขาปล่อยซิงเกิลเดี่ยวชื่อ"มิสทรีเวอร์จิน"ใน ค.ศ. 2013 ในเวลานั้นซิงเกิลนี้พุ่งขึ้นเป็นอันดับหนึ่งในสถิติต่าง ๆ ของอุตสาหกรรมดนตรีญี่ปุ่น และยามาดะได้ชื่อเสียงในฐานะศิลปินเดี่ยว เขากลายเป็นศิลปินวัยรุ่นคนแรกในรอบ 33 ปีที่มีซิงเกิลเปิดตัวอันดับหนึ่งและเป็นหนึ่งในสองศิลปินในประวัติศาสตร์ที่ทำสิ่งนี้ได้
ตอนเป็นนักแสดง เขาเป็นที่รู้จักจากการเล่นบทเป็นฮาจิเมะ คินไดจิ ในแฟรนไชส์ละคร"คินดะอิจิ กับคดีฆาตกรรมปริศนา"ฉบับคนแสดง และนางิซะ ชิโอตะในแฟรนไชส์ภาพยนตร์"อัสแซสซิเนชันคลาสรูม"ฉบับคนแสดง เขายังรับบทเป็นเอ็ดเวิร์ด เอลริกในภาพยนตร์"แขนกลคนแปรธาตุ" ฉบับคนแสดง ที่เผยแพร่ในวันที่ 1 ธันวาคม ค.ศ. 2017 ด้วย
การแสดงเป็นชิโอตะ นางิซะใน"อัสแซสซิเนชันคลาสรูม" (ค.ศ. 2015) ทำให้เขาได้รับรางวัล Japan Academy Award สำหรับผู้มาใหม่ในปี 2016 และเซมิใน"Grasshopper" (2015) ทำให้เขาชนะรางวัล "Rookie Actor of the Year" ของ Japan Film Critics Award ประจำปี 2016
เข้าวงการ.
ตอนเด็กความฝันของยามาดะคือการเป็นนักฟุตบอล เขาเริ่มเล่นฟุตบอลช่วงประมาณ ป.5 และเขาก็ฉายแววถึงขนาดเคยได้รับคัดเลือกเข้าเป็นสมาชิกรุ่นจูเนียร์ในสโมสรฟุตบอลของเจลีก ซึ่งในขณะนั้นทางบ้านก็สนับสนุนเขาเป็นอย่างดี แต่เพราะแม่ของยามาดะชื่นชอบ KinKi Kids ไอดอลของค่ายจอห์นนี่มาก ทำให้เมื่อเห็นทางค่ายประกาศรับสมัครออดิชั่นเข้าเป็นจอห์นนีส์จูเนียร์ในรายการ Ya-Ya-Yah แม่ของยามาดะจึงตัดสินใจส่งใบสมัครของเขาเข้าไปโดยไม่ได้บอกเขาก่อน จนถึงวันออดิชั่นจึงบอกให้ยามาดะไปเข้าออดิชั่นโดยหลอกล่อว่าจะซื้อเข็มกลัดรุ่นลิมิเต็ดของฟุตบอล World Cup ที่มีราคาค่อนข้างแพงให้เป็นของรางวัล ทำให้ยามาดะที่ไม่คิดว่าตัวเองจะเป็นไอดอลได้ในตอนนั้นยอมไปออดิชั่น และได้รับคัดเลือกเข้าเป็นสมาชิกจอห์นนีส์จูเนียร์ ในเดือนสิงหาคม ปี 2004
การผันรูปคำกริยาภาษาญี่ปุ่น

นี่คือรายการของการการผันคำกริยาภาษาญี่ปุ่น เกือบทั้งหมดในนี้เป็นแบบปกติ แต่มีคำกริยาอปรกติภาษาญี่ปุ่นอยู่เล็กน้อยและมีการแสดงคำผันของรูปอปรกตินั้นอยู่เล็กน้อยในรายการนี้ การผันรูปคำกริยาภาษาญี่ปุ่นจะเหมือนกันสำหรับทุกบุรุษที่หนึ่ง ("ฉัน", "เรา") บุรุษที่สอง ("คุณ") และบุรุษที่สาม ("เขา / เธอ / มัน" และ "พวกเขา") ทั้งเอกพจน์และพหูพจน์ รูปแบบธรรมดาปัจจุบัน (แบบฟอร์มพจนานุกรม) ของคำกริยาทั้งหมดสิ้นสุดลงใน "u" ในญี่ปุ่นสมัยใหม่ไม่มีคำกริยาไหนที่ลงท้ายด้วย "ฟุ (fu)" , "พุ (pu)" , หรือ "ยุ (yu)" ไม่คำกริยาที่ลงท้ายด้วย "สึ (zu)" นอกเหนือจากการผันแบบ する (เช่น 禁ず"kin-zu") และ 死ぬ (し "sh" , "shinu" ; ตาย) เป็นคำเพียงหนึ่งเดียวที่ลงท้ายด้วย "นุ (nu)" ในรูปแบบพจนานุกรม 
บทความนี้อธิบายชุดของกฎการผันคำกริยาที่ใช้กันอย่างแพร่หลายเพื่อสอนภาษาญี่ปุ่นเป็นภาษาต่างประเทศ อย่างไรก็ตามนักภาษาศาสตร์ชาวญี่ปุ่นได้นำเสนอทฤษฎีทางไวยากรณ์ที่หลากหลายมานานกว่าร้อยปีและยังคงไม่มีฉันทามติเกี่ยวกับการผันคำกริยา คนญี่ปุ่นเรียนรู้ "ไวยากรณ์โรงเรียน" แบบดั้งเดิมมากกว่าในโรงเรียนของพวกเขา ซึ่งอธิบายปรากฏการณ์ทางไวยากรณ์ที่เหมือนกันในวิธีที่แตกต่างกับคำศัพท์ที่แตกต่าง 
สรุปการผันคำกริยา.
conjugates กริยามักจะถูกจัดกลุ่มเป็นสเต็มอักษร (; โรมาจิ: "godandōshi") (type I) และสเต็มสระ (; โรมาจิ: "ichidandōshi" , รูป , "iru" และ "eru") (type II) รูปแบบธรรมดาของคำกริยาประเภทที่มีเสียง ("u", "tsu", "ru", "ku", "gu", "nu", "bu", "mu", "su") รูป "-masu" มีเสียง ("i", "chi", "ri", "ki", "gi", "ni", "bi", "mi", "shi"), และรูปแบบปฏิเสธซึ่งมีเสียง ("wa", "ta", "ra", "ka", "ga", "na", "ba", "ma", "sa") รูป potentian มีเสียง "e" ("e", "te", "re", "ke", "ge", "ne", "be", "me", "se") และรูป volitional มีเสียง "ō" ("ō", "tō", "rō", "kō", "gō", "nō", "bō", "mō", "sō") 
ปุ่มตาราง.
ตารางการผันคำกริยาด้านล่างจะรวมคำย่อของคลาสคำ EDICT เพื่อแก้ปัญหาคลาสที่ลงท้ายด้วยคำที่คล้ายกัน 
ไม่สมบูรณ์.
ในภาษาญี่ปุ่นคำกริยาพื้นฐานอยู่ในลักษณะที่ไม่สมบูรณ์ มันกว้างเทียบเท่ากับกาลปัจจุบันและอนาคตของภาษาอังกฤษ และบางครั้งเรียกว่า "กาลที่ไม่ใช่อดีต" รูปแบบของคำกริยาที่ไม่สมบูรณ์นั้นเหมือนกับรูปแบบของพจนานุกรม - มันถูกใช้เป็นคำหลักหรือคำแทรก - และไม่จำเป็นต้องผันคำกริยา ตัวอย่างเช่นการใช้กริยาする ("ทำ"): 
ในกรณีส่วนใหญ่รูปแบบพื้นฐานของแง่มุมที่ไม่สมบูรณ์ไม่สามารถใช้เพื่อสร้างข้อความที่มีความก้าวหน้าเช่นในประโยคภาษาอังกฤษ "I am shopping" แต่สามารถใช้เพื่อแสดงถึงนิสัยหรือการกระทำอื่น ๆ ที่คาดว่าจะดำเนินต่อไปในอนาคตเช่นใน "I shop" ในการถ่ายทอดอดีตต้องใช้แบบ "te" กับ "iru" แทน 
รูปแบบของคำคุณศัพท์ในสภาพแวดล้อมที่ไม่สมบูรณ์คือ 
รูปปฏิเสธ.
รูปแบบพื้นฐานคือ: "คุณ" กลายเป็น "anai" (ไม่เป็นทางการ)
เหตุโจมตีในมุมไบ พ.ศ. 2551

-->
การโจมตีนครมุมไบ 26/11 หรือเรียกสั้น ๆ ว่า เหตุการณ์ 26/11 เป็นระลอกการก่อการร้ายที่เกิดขึ้นในเดือนพฤศจิกายน ค.ศ. 2008 โดยสมาชิก 10 รายของลัชกาเรไตบา กลุ่มก่อการร้ายอิงศาสนาอิสลามที่ตั้งในปากีสถาน ก่อการกราดยิงหมู่และวางระเบิด 12 ครั้งในระยะเวลา 4 วัน ทั่วนครมุมไบ ประเทศอินเดีย 
การก่อการร้ายเริ่มต้นขึ้นในวันที่ 26 และจบลงในวันที่ 29 พฤศจิกายน ค.ศ. 2008 ส่งผลให้มีผู้เสียชีวิตอย่างน้อย 174 ราย รวมผู้ก่อการร้าย 9 ราย และบาดเจ็บสาหัสราว 300 ราย การก่อการร้ายรวม 12 ครั้ง ในบริเวณทั่วนครมุมไบ ได้แก่ สถานีรถไฟฉัตรปตี ศิวาจี, โรงแรมโอเบอรอย ไทรเดนท์ ทางตอนใต้ของนครมุมไบ ที่ โรงแรมทัชมาฮาลแพเลซ, คาเฟ่ลีโอโพลด์, โรงพยาบาลกามา ที่ศูนย์ชาวยิวนรีมันพอยต์, โรงภาพยนตร์เมโทร อัดลาบส์, และบนถนนระหว่างอาคารไทมส์ออฟอินเดีย และ วิทยาลัยเซนต์เซเวียร์ มุมไบ นอกจากนี้ยังมีการระเบิดที่ท่าเรือมาซากาน และในแท็กซี่ที่วิลพาเล่ ตำรวจและกองกำลังหน่วยรบของอินเดียสามารถเข้าควบคุมพื้นที่ได้ทั้งหมดในวันที่ 28 ยกเว้นเพียงโรงแรมทัชมาฮาล ต่อมา กองกำลังรักษาความปลอดภัยแห่งชาติ (National Security Guards: NSG) ซึ่งเป็นกองกำลังพิเศษของอินเดียได้เริ่มปฏิบัติการทอร์นาโดดำ (Operation Black Tornado) ที่โรงแรมทัชมาฮาลแพเลซในเวลาต่อมา เพื่อกำจัดผู้ก่อการร้ายที่เหลือภายในโรงแรม
หมายเหตุ.
<templatestyles src="Reflist/styles.css" />
เรซิเดนต์อีวิล 2 (วิดีโอเกม พ.ศ. 2562)

เรซิเดนต์อีวิล 2  เป็นวิดีโอเกมสยองขวัญเอาชีวิตรอด พัฒนาและจัดจำหน่ายโดยแคปคอม ตัวเกมเป็นเป็นการนำเกม "เรซิเดนต์อีวิล 2" ซึ่งเป็นภาคที่สองในซีรีส์เกม "เรซิเดนต์อีวิล" ในปี 1998 นำมาทำใหม่ ผู้เล่นจะรับบทเป็นลีออน เอส. เคนเนดี และแคลร์ เรดฟิลด์ ที่พวกเขาพยายามหนีออกจากเมืองแร็กคูนซิตีระหว่างที่เชื้อซอมบีระบาด ตัวเกมวางจำหน่ายทั่วโลกสำหรับเครื่องเพลย์สเตชัน 4, ไมโครซอฟท์ วินโดวส์ และ เอกซ์บอกซ์วัน ในวันที่ 25 มกราคม 2019 โดยตัวเกมได้รับเสียงชื่นชมเป็นอย่างยิ่งโดยได้รับคำชมจากการนำเสนอ, รูปแบบการเล่น และความคงเป็นต้นฉบับเดิม
พอร์ไฟเรีย

พอร์ไฟเรีย  เป็นกลุ่มของโรคที่เกิดจากการมีสารพอร์ไฟรินมากเกินไปจนเกิดผลเสียต่อระบบประสาทและผิวหนัง ชนิดที่เกิดผลเสียต่อระบบประสาทเรียกว่าพอร์ไฟเรียแบบเฉียบพลัน ผู้ป่วยจะมีอาการอย่างรวดเร็วและเป็นอยู่ไม่นาน ได้แก่ ปวดท้อง เจ็บหน้าอก อาเจียน สับสน ท้องผูก มีไข้ ความดันเลือดสูง และชีพจรเร็ว อาการมักเป็นอยู่หลักวันถึงหลักสัปดาห์ ภาวะแทรกซ้อนที่อาจเกิดขึ้นได้แก่อัมพาต โซเดียมในเลือดต่ำ และชัก สาเหตุที่ทำให้เกิดอาการกำเริบเช่นการดื่มสุรา การสูบบุหรี่ การเปลี่ยนแปลงของฮอร์โมน การอดอาหาร ความเครียด และยาบางชนิด หากมีอาการทางผิวหนังจะทำให้เกิดตุ่มน้ำพองหรือมีอาการคันเมื่อถูกแสงแดด
พอร์ไฟเรียเป็นโรคทางพันธุกรรมที่มักเกิดจากการได้รับพันธุกรรมผิดปกติมาจากพ่อแม่ ทำให้เกิดการกลายพันธุ์ในยีนที่มีหน้าที่สร้างโปรตีนฮีมซึ่งเป็นส่วนประกอบของเม็ดเลือดแดง การถ่ายทอดของโรคนี้อาจถ่ายทอดแบบออโตโซมลักษณะด้อย ลักษณะเด่น หรือถ่ายทอดผ่านโครโมโซมเพศลักษณะเด่น ก็ได้ พอร์ไฟเรียบางชนิด เช่น ชนิดพอร์ไฟเรีย คิวทาเนีย ทาร์ดา อาจเกิดจากสาเหตุอื่น เช่น จากการมีธาตุเหล็กสะสมในตับ จากตับอักเสบชนิดที่เกิดจากไวรัสซี การดื่มสุรา การติดเชื้อเอชไอวี เป็นต้น กลไกต่างๆ เหล่านี้ทำให้ร่างกายมีความสามารถในการสร้างฮีมลดลง ทำใหวัตถุดิบในการสร้างฮีมสะสมในร่างกายจนเกิดเป็นพิษ อีกวิธีหนึ่งในการจำแนกประเภทของพอร์ไฟเรียคือจำแนกตามอวัยวะที่ได้รับผลกระทบสำคัญว่าเป็นตับหรือไขกระดูก การวินิจฉัยส่วนใหญ่ทำได้โดยการตรวจเลือด ตรวจปัสสาวะ และตรวจอุจจาระ บางกรณีอาจต้องตรวจพันธุกรรมเพื่อหาตำแหน่งการกลายพันธุ์ที่เกิดขึ้น
การรักษาจะขึ้นอยู่กับชนิดของโรคและอาการของผู้ป่วย อาการทางผิวหนังส่วนใหญ่รักษาโดยการหลีกเลี่ยงแสงแดด ส่วนการรักษาโรคพอร์ไฟเรียเฉียบพลันทำโดยการให้สารน้ำและฮีมหรือสารละลายกลูโคสทางหลอดเลือดดำ บางครั้งอาจจำเป็นต้องรักษาด้วยการปลูกถ่ายตับ
ยังไม่มีข้อมูลความชุกของผู้ป่วยพอร์ไฟเรียชัดเจน แต่ประมาณกันไว้ว่าอยู่ที่ราว 1-100 ต่อ 50,000 ประชากร ซึ่งอัตรานี้แตกต่างกันไปในแต่ละส่วนของโลก ชนิดที่พบบ่อยที่สุดเชื่อกันว่าเป็นชนิด พอร์ไฟเรีย คิวทาเนีย ทาร์ดา โรคนี้ถูกบรรยายไว้ครั้งแรกเมื่อ 370 ปีก่อนคริสตกาลโดยฮิปโปคราเตส กลไกที่เป็นสาเหตุของโรคถูกบรรยายไว้ครั้งแรกเมื่อ ค.ศ. 1871 โดย Felix Hoppe-Seyler ชื่อ "พอร์ไฟเรีย"  มาจากคำภาษากรีก πορφύρα (พอร์ไฟรา) แปลว่า "สีม่วง" ซึ่งเป็นการบรรยายถึงสีของปัสสาวะผู้ป่วยในขณะที่กำลังมีอาการกำเริบ
โรงแรมทัชมาฮาลพาเลซ

โรงแรมทัชมาฮาลแพเลซ (The Taj Mahal Palace Hotel) เป็นโรงแรมหรูหราเก่าแก่ระดับห้าดาว สร้างด้วยสถาปัตยกรรมแบบอินโด-ซาราเซน ตั้งอยู่ในย่านคลบา ของนครมุมไบ ประเทศอินเดีย ตั้งอยู่ถัดจากประตูสู่อินเดีย
ในอดีตโรงแรมแห่งนี้ชื่อ "โรงแรมทัชมาฮาล" หรือ "โรงแรมทัช" หรือเรียกสั้น ๆ ว่า "ทัช"
ระหว่างสงครามโลกครั้งที่สองโรงแรมแห่งนี้ถูกใช้เป็นโรงพยาบาลขนาด 600 เตียง
ในปัจจุบัน โรงแรมแห่งนี้ถือเป็นโรงแรมหลักของเครือโรงแรม "ทัชโฮเท็ลส์ รีสอร์ทส์ แอนด์ แพเลซเซส" ประกอบด้วยห้องพัก 560 ห้อง และ ห้องพักแบบสวีท 44 ห้อง เจ้าหน้าที่ 1,600 นาย และบัทเล่อร์ 35 นาย เมื่อปี ค.ศ. 2017 โรงแรมได้รัลสถานะคุ้มครองลิขสิทธิ์ทางภาพถ่าย 
โรงแรมแห่งนี้เคยรับรองแขกที่มีชื่อเสียงหลายท่าน โรงแรมแบ่งออกเป็นสองอาคาร คือ "อาคารทัชมาฮาลแพเลซ" อาคารดั้งเดิมของโรงแรม และ "อาคารทัชมาฮาลทาวเวอร์" อาคารสูง 20 ชั้น
แอลล์ แฟนนิง

แมรี แอลล์ แฟนนิง (เกิด 9 เมษายน ค.ศ. 1998) เป็นนักแสดงและนางแบบชาวอเมริกัน เธอแสดงภาพยนตร์ครั้งแรกโดยแสดงเป็นภาคเด็กของดาโคทา แฟนนิง ผู้เป็นพี่สาว ในเรื่อง "ไอแอมแซม" เมื่อ ค.ศ. 2001 ต่อมา ได้แสดงภาพยนตร์อีกหลายเรื่อง เช่น "วินน์ ดิ๊กซี่ เพื่อนแท้พันธุ์ตูบ" (2005), "เบเบิล" (2006), "ฟีบีอินวันเดอร์แลนด์" (2008) และ "ซัมแวร์" (2010)
ใน ค.ศ. 2011 เธอได้รับบท อลิซ ไดนาร์ด ใน "ซูเปอร์เอต" ซึ่งได้รับเสียงชื่นชมมากมาย ทั้งได้รางวัลในเทศกาลภาพยนตร์ฮอลลีวูด (Hollywood Film Festival) ความสำเร็จนี้ทำให้เธอได้บทนำในภาพยนตร์อีกหลายเรื่อง เช่น "สวนสัตว์อัศจรรย์ ของขวัญให้ลูก" (2011), "จินเจอร์แอนด์โรซา" (2012) รวมถึงรับบท ออโรรา ในภาพยนตร์ฉบับคนแสดงของดิสนีย์เรื่อง "มาเลฟิเซนต์ กำเนิดนางฟ้าปีศาจ" (2014) ต่อมา เธอรับแสดงภาพยนตร์อิสระหลายเรื่อง เช่น "ทรีเจเนอเรชันส์" (2015), "สวยอันตราย" (2016), "ทเวนทีท์เซนจูรีวีเมน" (2016), "เล่ห์ลวง พิศวาส ปรารถนา" (2017) และกลับมารับบทเดิมใน "" (2019)
ประตูสู่อินเดีย

ประตูสู่อินเดีย  เป็นอนุสาวรีย์ซุ้มประตูโค้งแบบประตูชัย ที่ตั้งอยู่ในนครมุมไบ ประเทศอินเดีย ประตูสู่อินเดียสร้างขึ้นเพื่อเฉลิมฉลองการเสด็จฯ เยือนนครมุมไบของพระเจ้าจอร์จที่ 5 และ พระนางมาเรียแห่งเท็ค เมื่อปี 1911 ณ บริเวณอะพอลโลบันเดอร์
สถาปัตยกรรมที่ใช้คือแบบอินเดีย-ซาราเซน (Indo-Saracenic) และอนุสาวรีย์สร้างด้วยหินบะซอลต์ ความสูง ใช้เวลาสร้างสำเร็จในปี 1924 ปัจจุบันใช้เป็นสัญลักษณ์สำหรับพิธีต้อนรับรัฐมนตรีใหม่ของนครมุมไบ และเช่นกัน เป็นทางเข้าประเทศอินเดียหากเดินทางมาทางมหาสมุทรอินเดีย
ประตูสู่อินเดียตั้งอยู่หน้าน้ำที่อะพอลโลบันเดอร์ ในทางทิศใต้ของนครมุมไบ มองออกไปคือทะเลอาหรับ บางครั้งเรียกว่าเป็นทัชมาฮาลแห่งมุมไบ ปัจจุบันเป็นสถานที่ท่องเที่ยวสำคัญของเมือง
บาจิราว ขุนศึกยอดนักรบ

บาจิราว ขุนศึกยอดนักรบ  หรือชื่อเดิมว่า บาจิราว มหาเสนายอดนักรบ (ชื่อไทยก่อนออกอากาศ) เป็นละครโทรทัศน์อิงประวัติศาสตร์สัญชาติอินเดีย ภาษาฮินดี เริ่มออกอากาศวันแรกในวันที่ 23 มกราคม 2017 ออกอากาศทางช่อง Sony TV ซึ่งละครโทรทัศน์เรื่องนี้มีเค้าโครงเรื่องมาจากชีวประวัติของ เสนาบดีแห่งจักรวรรดิมราฐา "บาจีราวที่ 1" ละครเรื่องนี้สร้างขึ้นโดย Sphere Origins ของ สัญชัย วัทวะ ออกแบบงานสร้างโดย นิลันจนา ปุรกยัสสฐะ ซึ่งจะออกอากาศในวันหยุด แต่ในไทย ละครเรื่องนี้ออกอากาศทางช่อง 8
เนื้อเรื่อง.
ละครโทรทัศน์เรื่องนี้กล่าวถึงเรื่องราวความเป็นมาของบาจีที่ได้รับการสั่งสอนอย่างดีจากบิดามารดาจนกระทั่งได้เป็น เปชวา และเป็นนักรบที่มีความกล้าหาญกับการต่อต้านพวกมุคัลอย่างเปิดเผย ยิ่งไปกว่านั้น บาจียังสามารถแผ่ขยายดินแดนมราฐาออกจากเดิมนอกจากเรื่องราวความเก่งกล้าแล้ว ยังมีเรื่องราวของการแต่งงานกับนางกาสีภรรยาชาวฮินดู และความรักที่มีต่อนางมัสตานีภรรยาคนที่สองที่เป็นลูกครึ่งมุสลิมแต่นับว่าเป็นเรื่องน่าเสียดายยิ่งนักที่บาจีราวนักรบผู้เก่งกล้าผู้นี้ต้องเสียชีวิตลงด้วยอายุเพียง 40 ปีเท่านั้น
หังสิกา โมฏวานี

หังสิกา โมฏวานี  เป็นนักแสดงหญิงชาวอินเดีย มีผลงานเด่นจากการแสดงนำในการแสดงภาพยนตร์ภาษาทมิฬ, ภาษาเตลูกู, ภาษามลยาฬัม และ ภาษาฮินดี ผลงานเด่นของเธอคือภาพยนตร์เรื่อง "Desamuduru" (2007), "Kantri" (2008) and "Maska" (2009), "Mappillai" (2011), "Engeyum Kadhal" (2011), "Velayudham" (2011), "Oru Kal Oru Kannadi" (2012), "Theeya Velai Seiyyanum Kumaru" (2013), "Maan Karate" (2014), "Aranmanai" (2014), "Manithan" (2016), "Bogan" (2017), "Villain" (2017)
มัวร์เลน

มัวร์เลน  ปัจจุบันรู้จักในชื่อ เพนินซูลา สเตเดียม  ตามชื่อของสปอนเซอร์ผู้สนับสนุน สนามตั้งอยู่ใน อังกฤษ สนามมีความจุ 5,108 ที่นั่ง และเป็นบ้านของทีม ซอลฟอร์ดซิตี
ประวัติ.
ซอลฟอร์ดซิตีย้ายมาสู่มัวร์เลนใน ค.ศ. 1978 ตรงกับ พ.ศ. 2521 แต่สนามได้ใช้แข่งกีฬาอื่น ๆ มานานหลายปีก่อนวันดังกล่าว สโมสรรักบี้แมนเชสเตอร์ แข่งที่นี่จากปี ค.ศ. 1908 ถึงปี ค.ศ. 1969
ในเดือนตุลาคมปี ค.ศ. 2016 ได้ประกาศปรับปรุงสนามซึ่งจะเห็นความจุเพิ่มขึ้นจาก 1,600 เป็น 5,108 รวม 2,246 ที่นั่ง ต่อมาได้รับอนุญาตตามแผนเมื่อวันที่ 15 ธันวาคม ปี ค.ศ. 2016
ในวันอังคารที่ 17 ตุลาคม ปี ค.ศ. 2017 สนามที่เพิ่งปรับปรุงใหม่ได้เปิดขึ้นอีกครั้งโดย เซอร์ อเล็กซ์ เฟอร์กูสัน
ฟิโลมินา เคาน์เตสแห่งปารีส

เจ้าหญิงฟิโลมินา เคาน์เตสแห่งปารีส  ประสูติเมื่อวันที่ 19 มิถุนายน พ.ศ. 2520 มีพระนามเดิมว่า ฟิโลมินา เดอ ทรอนนอส สเตนฮาร์ต เป็นธิดาของ อัลฟอลโซ เดอ ทรอนนอส กับ มาเรีย อันโทเนีย ฟอน สเตนฮาร์ต พระบิดาของพระองค์สืบเชื้อสายมาจากขุนนางชาวโปรตุเกส-สเปน โดยขณะทรงพระเยาว์ พระองค์ประทับในแคว้นโอแวร์ญ และทรงศึกษาในคณะการเดินเรือ
เสกสมรส.
ฟิโลมินา เดอ ทรอนนอส สเตนฮาร์ต เข้าพิธีเสกสมรสกับ เจ้าชายจีนส์ ดยุกแห่งเวนมอนต์ พระโอรสใน เจ้าชายอ็องรี เคานต์แห่งปารีส และ ดัชเชสมาเรีย-เทเรซาแห่งเวือร์ทเทิมแบร์ค เมื่อวันที่ 19 มีนาคม พ.ศ. 2552 รับพระราชทานพระอิสริยยศ เฮอร์รอยัลไฮเนส เจ้าหญิงฟิโลมินา ดัชเชสแห่งเวนมอนต์ พระชายา ต่อมา เมื่อพระบิดาของพระสวามีสิ้นพระชนม์ลง พระองค์จึงได้รับพระอิสริยยศเคียงคู่พระสวามีคือ เคาน์เตสแห่งปารีส มีพระบุตรดังนี้
แบย์เตียเรียก

แบย์เตียเรียก ("ต้นพ็อปลาร์สูง") เป็นอนุสรณ์สถานและหอคอยในกรุงอัสตานา เมืองหลวงของประเทศคาซัคสถาน อนุสรณ์สถานแห่งนี้ถือเป็นสัญลักษณ์ของอัสตานาและของคาซัคสถานสมัยใหม่หลังได้รับเอกราชจากสหภาพโซเวียต
แบย์เตียเรียกตั้งอยู่บนถนนนูร์โฌล ได้รับการออกแบบให้สื่อถึงนิทานพื้นบ้านเรื่องหนึ่งว่าด้วย "แบย์เตียเรียก" ซึ่งเป็นต้นไม้แห่งชีวิตที่ตั้งอยู่ริมฝั่งแม่น้ำโลก กับ "ซัมรุก"  ซึ่งเป็นนกศักดิ์สิทธิ์แห่งความสุข ทุกปี ซัมรุกจะบินมาออกไข่ทองคำไว้ที่คาคบยอดไม้แบย์เตียเรียก ไข่ทองคำเป็นสัญลักษณ์ของดวงอาทิตย์ซึ่งให้ชีวิตและความหวัง อนุสรณ์สถานแห่งนี้แสดงไข่ดังกล่าวโดยใช้โครงสร้างทรงกลมหุ้มด้วยกระจก มีเส้นผ่านศูนย์กลาง 22 เมตร
ชั้นชมเมืองในโครงสร้างทรงกลมตั้งอยู่ที่ระดับความสูงจากพื้นดิน 97 เมตร สื่อถึง ค.ศ. 1997 ซึ่งเป็นปีที่อัสตานากลายเป็นเมืองหลวงแห่งใหม่ของประเทศ ภายในติดตั้งรอยพิมพ์มือขวาของนูร์ซุลตัน นาซาร์บายิฟ ประธานาธิบดีคนแรกของประเทศ นักท่องเที่ยวนิยมวางมือทาบลงบนรอยมือนี้แล้วอธิษฐาน
ธนาคารแห่งประเทศแคนาดา

ธนาคารแห่งประเทศแคนาดา  เป็นรัฐวิสาหกิจและธนาคารกลางของประเทศแคนาดา ก่อตั้งขึ้นในปีค.ศ. 1934 รับผิดชอบด้วยนโยบายการเงินและการออกเงินตราของแคนาดา เป็นนายธนาคารของธนาคารพาณิชย์ในแคนาดา รวมทั้งกำหนดมาตรฐาน พัฒนาความปลอดภัยธุรกรรมทางการเงินภายในแคนาดา
กงชาน

กง ชาน-ชิค (เกาหลี: ; แปล Gong Chan-sik, เกิด 14 สิงหาคม 1993) เป็นที่รู้จักกันดีในชื่อ กงชาน เป็นนักร้องและนักแสดงชาวเกาหลีใต้ และเป็นสมาชิกของกลุ่มบอยแบนด์ชาวเกาหลีใต้บีวันเอโฟร์
อาชีพ.
อะซองฟอร์ยู.
ในปี 2015 กงชานเป็นหนึ่งในพีธีกรคนใหม่ ในซีซันที่สี่ในรายการอะซองฟอร์ยูของเคบีเอส และปรากฏตัวพร้อมกับพีธีกรอีกสองคน คือ แอมเบอร์ วงเอฟ(เอกซ์) และคังอิน
แอนเดรีย เจริไมอาห์

แอนเดรีย เจริไมอาห์ (เกิดวันที่ 21 ธันวาคม ค.ศ. 1984) คือนักแสดง นักร้อง นักแต่งเพลง นักพากย์ และนักเต้นชาวอินเดีย เธอมักจะมีผลงานในภาพยนตร์อินเดียในภาษาทมิฬและภาษามลยาฬัม ซึ่งเธอจะได้ร่วมร้องเพลงประกอบภาพยนตร์เรื่องนั้น ๆ ด้วย
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
บารังเกราแห่งบาร์เซโลนา

บารังเกรา  หรือ เบเรงเกลา (ค.ศ. 1116 – กุมภาพันธ์ ค.ศ. 1149) เป็นพระราชินีคู่สมรสแห่งเลออนจากการอภิเษกสมรสกับพระเจ้าอัลฟอนโซที่ 7 แห่งเลออนและจักรพรรดิแห่งสเปน ทรงเป็นบุตรสาวของราโมน บารังเกที่ 3 เคานต์แห่งบาร์เซโลนากับดุสแห่งพรอว็องส์ และเป็นน้องสาวของราโมน บารังเกที่ 4 เคานต์แห่งบาร์เซโลนา พระองค์เป็นพระมารดาของพระเจ้าเฟร์นันโดที่ 2 แห่งเลออนกับพระเจ้าซันโชที่ 3 แห่งกัสติยา
พระราชประวัติ.
บารังเกราอภิเษกสมรสที่ซัลดัญญาในเดือนพฤศจิกายน ค.ศ. 1128 กับพระเจ้าอัลฟอนโซที่ 8 แห่งเลออน พระโอรสและทายาทของพระราชินีอูร์รากาที่ 1 แห่งเลออน มีจัดการต่อสู้วัวกระทิงเพื่อฉลองพิธีอันยิ่งใหญ่ที่จัตุรัสเก่าในเมืองดังกล่าว นับเป็นการต่อสู้วัวกระทิงครั้งแรกที่ปรากฏในประวัติศาสตร์สเปน
ในช่วงที่บารังเกรามีชีวิตอยู่ได้มีกลุ่มทางการเมืองใหม่พัฒนาตนเองขึ้นมาในทางตะวันออกเฉียงเหนือของคาบสมุทร นั่นคือการแยกตัวออกมาจากเลออนของโปรตุเกส ซึ่งทำให้กลุ่มราชอาณาจักรคริสเตียนมีความสมดุลมากขึ้น ราโมน บารังเกที่ 4 เคานต์แห่งบาร์เซโลนาและเจ้าชายแห่งอารากอน พี่ชายของพระองค์สามารถปลดแอกตนเองจากอำนาจของพระเจ้าอัลฟอนโซที่ 7 โดยมีบารังเกราผู้เป็นน้องสาวคอยให้ความช่วยเหลือ อินฟันตาด็อลซาแห่งอารากอน บุตรสาวของราโมน บารังเกที่ 4 หลานอาของบารังเกรา ต่อมาอภิเษกสมรสกับพระเจ้าซังชูที่ 1 แห่งโปรตุเกส
พระราชินีบารังเกราสิ้นพระชนม์ในเดือนกุมภาพันธ์ ค.ศ. 1149 หลังสิ้นพระชนม์ ร่างของพระองค์ถูกนำไปที่กาลิเซียเพื่อทำการฝังในอาสนวิหารซานเตียโกเดกอมโปสเตลา หลุมฝังศพที่มีร่างที่เหลืออยู่ของพระราชินีบารังเกราตั้งอยู่ในโบสถ์น้อยของอาสนวิหารซานเตียโกเดกอมโปสเตลา
การอภิเษกสมรสและทายาท.
พระองค์มีพระโอรสธิดาจากการอภิเษกสมรสกับพระเจ้าอัลฟอนโซที่ 7 แห่งเลออน ดังนี้
ราโมน บารังเกที่ 3 เคานต์แห่งบาร์เซโลนา

ราโมน บารังเกที่ 3  หรือ ผู้ยิ่งใหญ่ (ค.ศ. 1082–1131) เป็นเคานต์แห่งบาร์เซโลนา, ฌิโรนา และอูโซนาตั้งแต่ปี ค.ศ. 1086 (ร่วมกับบารังเก ราโมนที่ 2 และครองตำแหน่งเพียงผู้เดียวตั้งแต่ปี ค.ศ. 1097) และเป็นเคานต์แห่งพรอว็องส์ในจักรวรรดิโรมันอันศักดิ์สิทธิ์ในชื่อราโมน บารังเกที่ 1 ด้วยสิทธิ์ของภรรยาตั้งแต่ปี ค.ศ. 1112 จนเสียชีวิตในบาร์เซโลนาในปี ค.ศ. 1131
ประวัติ.
ราโมน บารังเกเกิดเมื่อวันที่ 11 พฤศจิกายน ค.ศ. 1082 ในเมืองรอแดซ ไวเคาน์ตีรอแดซ เคาน์ตีตูลูซ ราชอาณาจักรแฟรงก์ เขาเป็นบุตรชายของราโมน บารังเกที่ 2 ที่สืบทอดตำแหน่งต่อจากบิดา ปกครองร่วมกับบารังเก ราโมนที่ 2 ผู้เป็นอา เขากลายเป็นผู้ปกครองเดี่ยวในปี ค.ศ. 1097 เมื่อบารังเก ราโมนที่ 2 ถูกบังคับให้ออกไปจากประเทศ
เพื่อตอบโต้การรุกรานที่เพิ่มมากขึ้นของกลุ่มอัลโมราวิดใน ค.ศ. 1102 ราโมนโจมตีกลับโดยมีอาร์มังก็อลที่ 5 เคานต์แห่งอูร์เฌ็ลย์ให้ความช่วยเหลือ แต่พ่ายแพ้และอาร์มังก็อลถูกสังหารที่สมรภูมิมุลยารูซา
ในช่วงที่เขาปกครอง ชาวกาตาลามุ่งมั่นกับการขยายอาณาเขตออกไปทั้งสองฝั่งของเทือกเขาพิรินี ด้วยการแต่งงานและการยึดมาเป็นบริวารทำให้เขาสามารถรวมเคาน์ตีกาตาลาเกือบทั้งหมด (ยกเว้นอูร์เฌ็ลย์กับปาราลาดา) เข้ากับดินแดนของตน เขาได้สืบทอดต่อเคาน์ตีบาซาลูกับซาร์ดัญญา และแต่งงานกับดุส ทายาทหญิงแห่งพรอว็องส์ อำนาจของเขาจึงแผ่ไพศาลไปทางตะวันออกจนถึงนิส
ด้วยการจับมือเป็นพันธมิตรกับเคานต์แห่งอูร์เฌ็ลย์ ราโมน บารังเกสามารถพิชิตบาร์บัสโตรและบาลาเกได้ และยังสานสัมพันธไมตรีกับปิซาและเจนัว สาธารณรัฐทางทะเลจากอิตาลี และในปี ค.ศ. 1114 และ ค.ศ. 1115 ได้ร่วมมือกับปิซาโจมตีเกาะมุสลิมมาจอร์กาและอิบิซา ซึ่งกลายเป็นรัฐบรรณาการของเขา ทาสชาวคริสต์มากมายในเกาะทั้งสองได้รับอิสรภาพกลับคืนมา ราโมน บารังเกยังโจมตีเมืองขึ้นของชาวมุสลิมบนแผ่นดินใหญ่ (เช่น บาเลนเซีย, แยย์ดา, โตร์โตซา) โดยมีปิซาคอยให้ความช่วยเหลือ ในปี ค.ศ. 1116 ราโมนเดินทางไปโรมเพื่อร้องเรียนต่อสมเด็จพระสันตะปาปาปาสตาลที่ 2 ให้ประกาศสงครามครูเสดเพื่อปลดปล่อยตาร์ราโกนา ซึ่งต่อมากลายเป็นที่พำนักมุขนายกมหานครของศาสนจักรในกาตาลุญญา (ก่อนหน้านั้นชาวกาตาลาอยู่ในการปกครองทางศาสนาของอัครมุขนายกแห่งนาร์บอน)
ในปี ค.ศ. 1127 ราโมน บารังเกลงนามในสนธิสัญญาทางการค้ากับชาวเจนัว ช่วงใกล้บั้นปลายชีวิตเขากลายเป็นอัศวินเทมพลาร์ เขายกเคาน์ตีกาตาลาทั้งห้าแห่งให้ราโมน บารังเกที่ 4 บุตรชายคนโต และยกพรอว็องส์ให้บารังเก ราโมน บุตรชายคนเล็ก
เขาเสียชีวิตในวันที่ 23 มกราคม/19 กรกฎาคม ค.ศ. 1131 และถูกฝังในอารามซันตามาริอาดาริโปลย์
การแต่งงานและทายาท.
ภรรยาคนแรกของราโมนคือมาริอา โรดริเกซ เด บิบาร์ บุตรสาวคนที่สองของ"เอลซิด" ทั้งคู่มีบุตรด้วยกันหนึ่งคน คือ
อาลมอดิส ภรรยาคนที่สองของเขาไม่มีบุตร
ภรรยาคนที่สามของเขาคือดุส ทายาทหญิงแห่งพรอว็องส์ (เสียชีวิต ค.ศ. 1127) การแต่งงานของทั้งคู่ให้กำเนิดบุตรเจ็ดคน คือ
มิชารี รอชิด อัลอะฟาซี

มิชารี บิน รอชิด อัลอะฟาซี (เกิดที่ประเทศคูเวต) เป็นหนึ่งในบุคคลที่จำอัลกุรอาน พร้อมกับเป็นทั้งอิหม่าม, นักเทศน์, กอรี และนักร้องนาชีด เขาศึกษาที่มหาวิทยาลัยอิสลามมะดีนะฮ์ วิทยาลัยอัลกุรอาน ชำนาญกิรออะฮ์ 10 แบบ และตัฟซีร
รางวัลและการยอมรับ.
ในวันที่ 25 ตุลาคม ค.ศ.2008 เขาเป็นชาวอาหรับคนแรกที่ได้รับรางวัลออสการ์แนวสร้างสรรค์ในประเทศอียิปต์ ที่สนับสนุนโดยสันนิบาตอาหรับ และเคยถูกโหวตให้เป็นนักอ่านกุรอานที่ดีที่สุดในปีค.ศ.2012
การเปรียบเทียบยศทหารแอฟริกาใต้ในยุคการถือผิว

ตารางนี้แสดงการเปรียบเทียบยศทหารแอฟริกาใต้ ในยุคการถือผิว
ตารางนี้รวมเครื่องหมายยศทหารของบันตูสถานที่เป็นเอกราชในนาม แอฟริกาใต้ยุคถือผิว และแอฟริกาตะวันตกเฉียงใต้ รัฐเหล่านี้อยู่ภายใต้การปกครองของระบอบถือผิวแห่งแอฟริกาใต้ โดยกองกำลังป้องกันของบันตูสถานประกอบด้วยหน่วยที่แยกเป็นอิสระจาก SADF แต่ได้รับเลือกและฝึกฝนโดย SADF และได้แต่งตั้งอดีตนายทหารแอฟริกาใต้และโรดีเซียให้ดำรงตำแหน่งระดับสูงภายในกองกำลังป้องกันประเทศ กองกำลังดินแดนแอฟริกาตะวันตกเฉียงใต้เป็นหน่วยเสริมของ SADF และจัดตั้งกองกำลังติดอาวุธของแอฟริกาตะวันตกเฉียงใต้ตั้งแต่ ค.ศ. 1977 ถึง 1989
หมายเหตุ.
<templatestyles src="Reflist/styles.css" />
เอเชียนคัพ 2019 นัดชิงชนะเลิศ

การแข่งขันฟุตบอล เอเชียนคัพ 2019 นัดชิงชนะเลิศ เป็นการแข่งขันฟุตบอลที่เกิดขึ้นเมื่อวันที่ 1 กุมภาพันธ์ ค.ศ. 2019 ที่สนามกีฬาซายิดสปอตส์ซิตี ในอาบูดาบี, ประเทศสหรัฐอาหรับเอมิเรตส์ เพื่อหาผู้ชนะของเอเชียนคัพ 2019
การแข่งขัน.
รายละเอียด.
<section begin=นัดชิงชนะเลิศ /><section end=นัดชิงชนะเลิศ />
<section begin=รายชื่อผู้เล่น />
</includeonly><section end=รายชื่อผู้เล่น />
กติกา
แคว้นบานาดีร์

บานาดีร์ เป็นแคว้นของโซมาเลีย ตั้งอยู่ริมมหาสมุทรอินเดีย และเป็นเขตการปกครองที่เล็กที่สุดของโซมาเลีย มีพื้นที่เพียง 370 ตารางกิโลเมตร มีประชากรประมาณสองล้านคน มีโมกาดิชูเป็นเมืองเอกของแคว้น
แคว้นบาคอล

บาคอล  เป็นแคว้นของโซมาเลีย มีเมืองเอกคือ Xuddur เผ่าที่ใหญ่ที่สุดในบากอลคือ Rahanwey พื้นที่นี้ตั้งอยู่บนชายแดนกับประเทศเอธิโอเปีย และครอบคลุม 26 เขต  962 ตารางกิโลเมตร ในปี 2551 มีจำนวนประชากรประมาณ 351,000 คน
แคว้นบาย

บาย  เป็นแคว้นของโซมาเลีย มีเมืองเอกคือ Baidoa เผ่าที่ใหญ่ที่สุดในบายคือ rahanwein และ Hawiyeen มีพื้นที่ 35,156 ตารางกิโลเมตร ในปี 2551 ประมาณว่ามีประชากรมากกว่าหนึ่งล้านคน 
แหล่งที่มา.
<templatestyles src="Reflist/styles.css" />
แคว้นกัลกูดูด

กัลกูดูด  เป็นแคว้นของโซมาเลีย ซึ่งมีเมืองหลักคือ Dusmareb Galgudud มีสมาชิกส่วนใหญ่เป็นเผ่า Hawiye และ Darod พื้นที่ครอบคลุมตั้งแต่ชายแดนเอธิโอเปีย ไปจนถึงมหาสมุทรอินเดียและครอบคลุมพื้นที่ 46,126 ตารางกิโลเมตร ในปี 2008 ประชากรคาดว่าจะอยู่ที่ประมาณ 604,000 คน
แคว้นเกดอ

เกดอ  เป็นแคว้นของโซมาเลีย ซึ่งมีเมืองหลักคือ Garbahaarrey พื้นที่ตั้งอยู่ในส่วนตะวันตกเฉียงใต้ของประเทศในชายแดนที่ติดกับเคนยาและเอธิโอเปีย มีพื้นที่ 60,389 ตารางกิโลเมตร ในปี 2008 ประชากรว่าจะอยู่ที่ประมาณ 555,000 คน 
ในปี 2550 มีผู้ลี้ภัยหลายพันคนในพื้นที่ซึ่งค่ายผู้ลี้ภัยสร้างขึ้นใกล้กับชายแดนเคนยา บริเวณนั้นมีปัญหาความอดอยาก เนื่องจากความไม่สงบจึงเป็นเรื่องยากที่จะได้รับความช่วยเหลือด้านอาหารเมื่อเคนยาสั่งห้ามการขนส่งทางบกข้ามชายแดน
แคว้นฮีราน

ฮีราน  คือภูมิภาคของโซมาเลีย มีเมืองหลวงคือ Beledweyne เผ่าที่ใหญ่ที่สุดในฮีรานคือ hawiye แต่ผู้อยู่อาศัยก็มีที่เป็นของ Rahanwey และ Darod มีพื้นที่ 31,510 ตารางกิโลเมตร ในปี 2008 ประชากรประมาณว่ามีมากกว่า 517,000 คน 
Aden Abdullah Osman Daar ประธานาธิบดีคนแรกของโซมาเลียเกิดที่ฮีราน
แคว้นจุบบาดาเดเฮ

จุบบาดาเดเฮ  เป็นแคว้นของโซมาเลีย มีเมืองหลักคือ Bu'aale ตั้งชื่อตามแม่น้ำจุบบาที่ไหลผ่านพื้นที่ ในปี 2006 พื้นที่นี้ประสบอุทกภัย 
มีพื้นที่ 9,836 ตารางกิโลเมตร เป็นพื้นที่เพาะปลูกที่ดีที่สุดในโซมาเลียเพราะมีความชื้นและสารอาหารเพียงพอในหุบเขาจุบบา ในปี 2008 ประชากรประมาณว่าประมาณ 349,000 คน